Kirvi er et fjeld i Sumbiar kommuna på Suðuroy i det sydligste Færøerne, det er beliggende vest for bygden Lopra. Kirvi er 236 meter højt og pyramideformet. Toppen af fjeldet kaldes Kirviskollur. Fjeldet er synligt fra bygderne Lopra og Nes, mellem Vágur og Porkeri. Syd for Kirvir ligger Beinisvørð og mod nord Eggjarnar  Historie Det hollandsk skib Westerbeek sejler om natten den 2. september 1742 på nogle skær ud for Lopranseiði vest for Lopra. Tidlig om morgen driver vraget mod syd og rammer skærene ud for det pyramidelignende fjeld Kirvi. Inden skibet blev slået til vragdele, lykkedes det for mandskabet ved hjælp af den knækkede mast at kravle over til de landfaste klipper og i sikkerhed. 10 mænd kravler op ad det stejle fjeld for at få hjælp. De deler sig i to grupper og ankommer henholdsvis til Vágur og Sumba et par timer senere.